ദിവ്യ ഉണ്ണി

ദക്ഷിണേന്ത്യയിലെ ഒരു ചലച്ചിത്ര താരമാണ്‌ ദിവ്യ ഉണ്ണി. ഒരു മികച്ച നർത്തകി കൂടിയായ അവർ മലയാളം, തമിഴ്,ഹിന്ദി, തെലുങ്ക് എന്നീ ഭാഷകളിലായി ഏകദേശം 50 സിനിമകളിൽ അഭിനയിച്ചിട്ടുണ്ട്. പ്രണയവർണ്ണങ്ങൾ, ചുരം (സം‌വിധായകൻ ഭരതന്റെ അവസാന ചിത്രം), ആകാശഗംഗ എന്നീ ചിത്രങ്ങളിലെ അഭിനയം ഏറെ ശ്രദ്ധിക്കപ്പെട്ടു. ധാരാളം ടെലിവിഷൻ സീരിയലുകളിലും ദിവ്യ അഭിനയിച്ചിട്ടുണ്ട്. ഒരു നർത്തകി എന്ന നിലയിലും അവർ ജനശ്രദ്ധ നേടി.

ഒരു മികച്ച ക്ലാസിക്കൽ നർത്തകികൂടിയായ ദിവ്യ ഉണ്ണി, ഭരതനാട്യം, കുച്ചിപ്പുടി, മോഹിനിയാട്ടം തുടങ്ങിയ നൃത്തരൂപങ്ങൾ പഠിപ്പിക്കുന്ന ഹ്യൂസ്റ്റണിലുള്ള  ശ്രീപാദം സ്കൂൾ ഓഫ് ആർട്ട്‌സ് എന്ന  സ്ഥാപനത്തിൻറെ മുഖ്യ സാരഥിയാണിപ്പോൾhttp://www.sreepadam.org Sreepadam School of Arts. അമേരിക്കൻ ജാലകം എന്ന ഒരു ടെലിവിഷൻ പരിപാടിയിൽ അവതാരികയായും പ്രവർത്തിച്ചു വരുന്നു.

എന്റെ മാമാട്ടിക്കുട്ടിയമ്മക്ക് എന്ന ചിത്രത്തിൽ ഭരത് ഗോപിയുടെ മകളായി അഭിനയിച്ചുകൊണ്ട് മലയാള സിനിമയിൽ ബാലതാരമായി അരങ്ങേറ്റം കുറിച്ചു. രണ്ടാം തരത്തിൽ പഠിക്കുമ്പോൾ നീ എത്ര ധന്യ എന്ന മലയാളചലച്ചിത്രത്തിൽ ബാലതാരമായി അഭിനയിച്ചു. പത്താം തരത്തിൽ പഠിക്കുമ്പോൾ കല്യാണ സൗഗന്ധികം എന്ന സിനിമയിൽ ആദ്യമായി നായികയായി അഭിനയിച്ചു.  കൂടെ അഭിനയിച്ച അന്നത്തെ മിക്കവാറും എല്ലാ നായകന്മാരെക്കാളും ഉയരമുണ്ടായിരുന്ന ഈ നടിയുടെ ഉയരം ആറടിയോളം (5' 11.5") ആയിരുന്നു.

 ആദ്യകാല ജീവിതം 
പൊന്നേത്ത് മഠത്തിൽ ഉണ്ണിക്കൃഷ്ണൻ, കിഴക്കേ മഠത്തിൽ ഉമാ ദേവി എന്നിവരുടെ പുത്രിയായി കേരളത്തിലെ കൊച്ചിയിലാണ് ദിവ്യ ഉണ്ണി ജനിച്ചത്. മാതാവായ ഉമാദേവി ഒരു സംസ്കൃത അധ്യാപികയും ഗിരിനഗർ ഭാവൻസ് വിദ്യാ മന്ദിറിലെ സംസ്കൃത വകുപ്പിന്റെ അദ്ധ്യക്ഷയുമായിരുന്നു. 2013 ൽ അന്നത്തെ പ്രസിഡൻറ് പ്രണാബ് മുഖർജിയിൽനിന്ന് അദ്ധ്യാപകർക്കുള്ള ദേശീയ അവാർഡ് നേടുകയുണ്ടായി. ഏതാനും മലയാളചലച്ചിത്രങ്ങളിൽ നായികയായി അഭിനയിച്ച വിദ്യാ ഉണ്ണി അവരുടെ സഹോദരിയാണ്. ഗിരിനഗറിലെ ഭാവൻസ് വിദ്യാമന്ദിറിൽ‌നിന്നു സ്കൂൾ വിദ്യാഭ്യാസം പൂർത്തിയാക്കിയ ദിവ്യ ഉണ്ണി എറണാകുളം സെൻറ് തെരേസാസ് കോളജിൽനിന്ന് കമ്മ്യൂണിക്കേറ്റീവ് ഇംഗ്ലീഷിൽ ബാച്ച്ലർ ബിരുദം നേടി. മലയാള സിനിമാതാരങ്ങളായ മീരാ നന്ദനും രമ്യ നമ്പീശനും ദിവ്യ ഉണ്ണിയുടെ ബന്ധുക്കളാണ്.

 സിനിമാ ജീവിതം 
ഒരു ബാലതാരമെന്ന നിലയിൽ ഫാസിലിൻറെ എന്റെ മാമാട്ടിക്കുട്ടിയമ്മയിൽ ഭരത് ഗോപിയുടെ മകളായി അരങ്ങേറ്റം കുറിച്ചു. പിന്നീട്  രണ്ടാം ക്ലാസിൽ പഠിക്കുമ്പോൾ നീ എത്ര ധന്യ, കമൽ സംവിധാനം ചെയ്ത പൂക്കാലം വരവായി, ശ്രീക്കുട്ടൻ സംവിധാനം ചെയ്ത ഓ ഫാബി എന്നീ സിനിമകളിലും ബാലതാരമായി അഭിനയിച്ചു. വിനയൻ സംവിധാനം ചെയ്ത ഇനിയൊന്നു വിശ്രമിക്കട്ടെ എന്ന ഒരു ടെലിവിഷൻ സീരിയലിലും ഒരു പ്രധാന വേഷം അഭിനയിച്ചിരുന്നു. മലയാളം, തമിഴ്, തെലുങ്ക്, കന്നഡ എന്നീ ഭാഷകളിലായി ഏകദേശം 50 ഓളം ചിത്രങ്ങളിൽ അഭിനയിച്ച ദിവ്യ, പ്രണയവർണ്ണങ്ങൾ, ഭരതന്റെ അവസാന ചിത്രമായ ചുരം പോലുള്ള ചിത്രങ്ങളിൽ ശ്രദ്ധേയമായ വേഷങ്ങൾ അവതരിപ്പിച്ചിരുന്നു.

ദിവ്യ ആദ്യമായി നായികാ കഥാപാത്രത്തെ അവതരിപ്പിച്ച ചിത്രം ദിലീപ്, കലാഭവൻ മണി എന്നിവരോടൊപ്പം അഭിനയിച്ച കല്യാണ സൗഗന്ധികം ആയിരുന്നു. പത്താം ക്ലാസിൽ പഠിക്കുന്ന കാലത്താണ് ഈ ചിത്രത്തിൽ കേവലം 14 വയസുകാരിയായി അവർ അഭിനയിച്ചത്.  പിന്നീട് മോഹൻലാൽ, മമ്മൂട്ടി, സുരേഷ് ഗോപി, ജയറാം തുടങ്ങി മലയാളത്തിലെ മുൻനിര താരങ്ങളോടൊപ്പം വിവിധ ചിത്രങ്ങളിൽ അഭിനയിച്ചു. പ്രമുഖ സംവിധായകരായിരുന്ന ഭരതൻ, ഐ.വി. ശശി, സിബി മലയിൽ, ലോഹിതദാസ് എന്നീ സംവിധായകരുടെ ചിത്രങ്ങളിലും അഭിനിയക്കുവാനുള്ള അവസരം ലഭിച്ചു.

 നൃത്ത ജീവിതം 
ദിവ്യ തൻറെ മൂന്നാമത്തെ വയസ്സിൽ ഭരതനാട്യം അഭ്യസിച്ചു തുടങ്ങിയിരുന്നു.  പിന്നീട് കുച്ചിപ്പുടിയിലും മോഹിനിയാട്ടത്തിലും പരിശീലനം നേടി. അനന്തരം 1990 ലും 1991 ലും ദിവ്യ ഉണ്ണി കേരള സ്കൂൾ കലോൽസവത്തിൽ സംസ്ഥാനതലത്തിൽ കലാതിലകമായിരുന്നു. ഇന്ത്യയിലെ പ്രമുഖ ടെലിവിഷൻ ചാനലായിരുന്ന ദൂരദർശനിൽ ഭരതനാട്യം, കുച്ചിപ്പുടി, മോഹിനിയാട്ടം, ഇന്ത്യൻ ഫോക്ക് ഡാൻസ് തുടങ്ങിയ വിവിധങ്ങളായ ഇന്ത്യൻ നൃത്തകലാരൂപങ്ങൾ അവതരിപ്പിച്ചിരുന്നു. ഇന്ത്യയിലെ വിവിധ നൃത്ത ഉത്സവങ്ങളിലും വടക്കേ അമേരിക്ക, യൂറോപ്പ്, പേർഷ്യൻ ഗൾഫ് രാജ്യങ്ങളിലുനീളവും അവർ വൈവിധ്യമാർന്ന നൃത്ത രൂപങ്ങൾ അവതരിപ്പിക്കുന്നതു തുടരുകയും ചെയ്യുന്നു. സംസ്ഥാനത്തെ മികച്ച നൃത്ത പ്രകടനത്തിനുള്ള അഭിനയ തിലക പുരസ്കാരം, അരവിന്ദാക്ഷ മെമ്മോറിയൽ പുരസ്കാരം ഉൾപ്പെടെ നിരവധി പുരസ്കാരങ്ങൾ അവർക്കു ലഭിച്ചിട്ടുണ്ട്. പാശ്ചാത്യ രാജ്യങ്ങളിൽ ഇന്ത്യൻ സംസ്കാരം പ്രോത്സാഹിപ്പിക്കുന്നതിനും കുട്ടികളുടെ കലാപരമായ കഴിവുകൾ വളർത്തുന്നതിനുമായി അമേരിക്കൻ ഐക്യനാടുകളിലെ ടെക്സാസിലുള്ള ഹൂസ്റ്റണിൽ സ്ഥാപിച്ചിരിക്കുന്ന ശ്രീപാദം സ്കൂൾ ഓഫ് ആര്ട്സിന്റെ ഡയറക്ടറായി ഇപ്പോൾ അവർ പ്രവർത്തിക്കുന്നു.

 അഭിനയിച്ച സിനിമകൾ 

 തെലുങ്ക് 
വർഷംപേര്കഥാപാത്രംകുറിപ്പുകൾ2006ഇല്ലാലു പ്രയരാലുദിവ്യ

 കന്നഡ 
വർഷംപേര്കഥാപാത്രംകുറിപ്പുകൾ2001Baanallu Neene Bhuviyallu NeeneLalitha/Anita

 തമിഴ് 
വർഷംപേര്കഥാപാത്രംകുറിപ്പുകൾ2000സുഭാഷ്ശാന്തികണ്ണൻ വരവാൻപാർവ്വതിപാളയത്തു അമ്മൻസാവിത്രി2001വേദംഅനിതാ സഞ്ജയ്ആണ്ടാൻ അടിമൈഗായത്രി

 മലയാളം 
വർഷംസിനിമകഥാപാത്രംസംവിധായകൻസഹ അഭിനേതാക്കൾ2013മുസാഫിർദിവ്യ ഉണ്ണിപ്രമേദ് പപ്പൻറഹ്മാൻ, മംതാ മോഹൻദാസ്2010ഉപദേശിയുടെ മകൻഐറിൻജോഷി മാത്യുK. B. ഗണേഷ് കുമാർ2008മാജിക് ലാമ്പ്വിജിഹരിദാസ്ജയറാം, മീന, രസിക2000നക്ഷത്രങ്ങൾ പറയാതിരുന്നത്ശിവരഞ്ജിനിC.S. സുദീഷ്മുകേഷ്, ലാൽ, ഇന്നസന്റ്2000മാർക്ക് ആന്റണിനിമ്മിT.S. സുരേഷ് ബാബുസുരേഷ് ഗോപി, മാള അരവിന്ദൻ, ഇന്ദ്രൻ‌സ്1999ആകാശ ഗംഗMaya/Daisyവിനയൻമുകേഷ്, ജഗദീഷ്, സുകുമാരി, ജഗതി1999ആയിരം മേനിമല്ലികI. V. ശശിManoj K Jayan, Jagadish, Urvashi, Lalu Alex1999ഉസ്താദ്പത്മജസിബി മലയിൽമോഹൻലാൽ, വിനീത്, സായികുമാർ, ഇന്ദ്രജ1999ഫ്രണ്ട്സ്ഉമസിദ്ദീഖ്ജയറാം, മീന, മുകേഷ്, ശ്രീനിവാസൻ1998സൂര്യപുത്രൻമായതുളസീ ദാസ്ജയറാം1998ദ ട്രൂത്ത്നിമ്മിഷാജി കൈലാസ്മമ്മൂട്ടി, മുരളി, വാണി വിശ്വനാഥ്, കൊച്ചിൻ ഹനീഫ1998ആയുഷ്മാൻ ഭവസുമംഗലസുരേഷ് വിനുജയറാം1998ഒരു മറവത്തൂർ കനവ്ആനിലാൽ ജോസ്മമ്മൂട്ടി, ബിജു മേനോൻ, മോഹിനി1998പ്രണയവർണ്ണങ്ങൾമായസിബി മലയിൽസുരേഷ് ഗോപി, മഞ്ജു വാരിയർ, ബിജുമേനോൻ1997വർണ്ണപ്പകിട്ട്നാൻസിI. V. ശശിമോഹൻലാൽ, മീന1997ചുരംമായഭരതൻമനോജ് കെ. ജയൻ, നെടുമുടി വേണു, ഫിലോമിന1997കഥാനായകൻഗോപികരാജസേനൻജയറാം, കലാമണ്ഡലം കേശവൻ, ജനാർദ്ദനൻ, കലാഭവൻ മണി1997കാരുണ്യംഇന്ദുലോഹിതദാസ്ജയറാം, മുരളി, നെടുമുടി വേണു, കലാഭവൻ മണി1997നീ വരുവോളംരേവതിസിബി മലയിൽദിലീപ്, ജഗതി, തിലകൻ1997ശിബിരംമിനിക്കുട്ടിT.S. സുരേഷ് ബാബുമനോജ് കെ. ജയൻ1996കല്ല്യാണ സൌഗന്ധികംആതിരവിനയൻDileep, Jagadish, Chippy, Captain Raju, Kalabhavan Mani1993സൌഭാഗ്യംഇന്ദുവിന്റെ സഹോദരിസന്ധ്യാ മോഹൻജഗദീശ്, സുനിത്, ജഗതി, രാജൻ പി. ദേവ്, സുചിത്ര1993ഓ' ഫാബിബാലനടിK. ശ്രീക്കുട്ടൻ1991പൂക്കാലം വരവായിസ്കൂൾ വിദ്യർത്ഥിനികമൽജയറാം, ബേബി ശാലിനി, സുനിത, ജഗതി, മുരളി, ഗീത1987നീയെത്ര ധന്യബാലനടിജേസി1983എൻറെ മാമാട്ടിക്കുട്ടിയമ്മക്ക്വിനോദിൻറെ മകൾഫാസിൽമോഹൻലാൽ, ഭരത്‍ഗോപി, ബേബി ശാലിനി

 അവലംബം 

 പുറത്തു നിന്നുള്ള കണ്ണികൾ 
 Gallery

വർഗ്ഗം:1982-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മലയാള ടെലിവിഷൻ നടിമാർ